She Bop

"She Bop" הוא שיר של הזמרת האמריקאית סינדי לאופר, שיצא לאור ביולי 1984 כסינגל השלישי מתוך אלבום הבכורה של הזמרת, She's So Unusual. הסינגל הגיע למקום השלישי במצעד בילבורד הוט 100 בספטמבר 1984, ובכך היה לסינגל השלישי ברציפות של לאופר שנכנס ל"חמשת הגדולים" של המצעד. ברחבי העולם, הסינגל הוא השלישי של לאופר מבחינת הצלחה מסחרית אחרי "Girls Just Want to Have Fun" ו־"Time After Time". הוא הגיע למקום ה־46 במצעד הסינגלים הבריטי ולמקום השישי במצעד הסינגלים האוסטרלי. בישראל הגיע הסינגל למקום הראשון. השיר, שעוסק באוננות, נחשב שנוי במחלוקת זמן יציאתו לאור. הוא נכלל ברשימת השירים הראשונה של "15 המטונפים" של ארגון ההורים PRMC (אנ'), שירים שחויבו לשאת תווית "פיקוח הורים" (לתוכן מיני) (אנ'). לאופר סיפרה בתוכניתו של הווארד סטרן שהקליטה את השיר כשהיא עירומה. העיסוק באוננות הוא לא ישיר אלא מרומז: פירוש המילה "Bop" הוא ריקוד לצלילי מוזיקת פופ, והרמיזות לאוננות נעשות במילות השיר ובאופן מורחב בווידאו קליפ, וביתר שאת בחלק המונפש שלו. לאופר סיפרה לימים שסטיבן לאנט (אחד מכותבי השיר), רצה שהיא תהיה האישה הראשונה ששרה על אוננות. עוד סיפרה שההשראה והתמריץ לכתיבת השיר באו לה מעותק של מגזין הפורנו ההומוסקסואלי "בלובוי" (אנ') (שחשבה אז שמיועד לנשים), ושהיא קיוותה שילדים שמאזינים לשיר לא יבינו במה הוא עוסק באמת. בתחילה הצליחה לאופר בכוונתה המקורית שלא לפרסם בציבור את המשמעות האמיתית של השיר, אך זו נפלטה ממנה כשהתארחה בתוכנית הרדיו של ד"ר רות, דבר שהביא להכללתו ברשימה של PRMC. מבחינה מוזיקלית, לאופר רצתה ליצור שיר "רוקבילי עם אלקטרוניקה". לדבריה היא שאבה השראה מהרוקבילי של ג'ון לנון שלפני Double Fantasy, ומגרסת הכיסוי שלו ל־"Be-Bop-A-Lula" – הפתיחה של "She Bop", ‏"We--ll", היא מחווה לפתיחה של לנון לגרסת הכיסוי שלו לשיר זה. הסינגל הופץ בלמעלה מ־32 גרסאות ברחבי העולם, כשהנפוצות היו סינגל 7 אינץ' שכלל שני שירים (והופץ בעטיפות שונות) וסינגל ויניל 12 אינץ', שכלל גם הוא שני שירים (והופץ גם הוא בעטיפות שונות). לאופר הקליטה גרסה שקטה יותר לשיר, שנכללה באלבומה האקוסטי The Body Acoustic ‏(2005). "She Bop" יצא לאור ב־2 ביולי 1984. הופעת הבכורה שלו בבילבורד הוט 100 הייתה במקום ה־52, כפי שהופיע בגיליון "בילבורד" מה־21 ביולי 1984. בסך הכל שהה הסינגל 18 שבועות במצעד, ומיקום השיא שלו בו היה 3, כפי שהופיע בגיליון המגזין מה־8 בספטמבר 1984. בכך הוא היה לסינגל השלישי מאלבום הבכורה של לאופר שנכנס לעשרת הגדולים בבילבורד הוט 100. הסינגל הגיע גם למקום העשירי במצעד Hot Dance/Club Play Songs בשבוע של ה־15 בספטמבר 1984. במצעד סוף השנה של המגזין לשנת 1984 הגיע הסינגל למקום ה־34. ב־17 באפריל 1984 הסמיך איגוד תעשיית ההקלטות האמריקאי את הסינגל למעמד סינגל זהב על הפצת חצי מיליון עותקים ברחבי ארצות הברית. בווידאו קליפ מתואר עולם דיסטופי בו האנשים הקונפורמים זזים ומתנהגים באופן זהה, ורק מעטים בו חורגים מהנורמות החברתיות. המתאבקת המקצועית וונדי ריכטר (אנ') מבצעת ליפ סינק לזמרתה של לאופר בשורה הראשונה של השיר (גם המתאבק המקצועי לו אלבאנו (אנ') משתתף בקליפ). הזמרת מעיינת במגזין פורנו, כאמור לעיל. בעקבות הזמרת נשלח רכב עליו כתוב S.W.A.T., ובו קבוע שלט "רעיות מהפרוורים נגד חוטאים" (הרעיות רומזות לארגון PRMC) – הרכב מאויש על ידי "יחידות מיוחדות" של הורים, המפקחים על המוסר, ומגיעים לתפוס את הזמרת ולהעבירה לרשויות החוק, לשם אכיפת החוק והעמדתה לדין. ההורים מצוידים בנשק קר כדוגמת אננס, מערוכים ומחבתות. נציג החוק מצליח להכות את הזמרת על ידה והיא נמלטת, בתחילה באופן רגלי ובהמשך עם חבר על אופנוע. מתנהל אחריהם מרדף, המתנהל באופן מונפש. כאשר השניים עוצרים לתדלק, ההורים מצליחים ללכוד אותה, והיא מובאת למשפט. בתחילתו של המשפט ההורים תופסים אותה בכוח, לבל תברח, אך בהמשך היא מתגברת עליהם ונמלטת. בחלק האחרון של הקליפ נראית הזמרת כעיוורת (כתוצאה מעיסוקה באוננות, על פי האמונה העממית) המרכיבה משקפיים כהים ואוחזת במקל חישה שנזרק אליה (ואותו היא מתקשה לתפוס, עקב עיוורונה). הקליפ נגמר עם ריקוד של הזמרת עם רקדן עיוור, בליווי רקדנים שגם הם מתוארים באופן דומה, כעיוורים המרכיבים משקפיים כהים ואוחזים במקלות חישה. הקליפ מרחיב מעבר למילות השיר את הרמזים לאוננות, אף כי לא באופן ישיר. בין הדימויים שמוצגים: בקבוק מיונז זקוף שמשפריץ מיונז לאוויר (רמז לשפיכה) ואופנוע שרוטט תוך שירת המילים "ויברציות טובות" (המרמז לויברטור). בחלק המונפש נכנסים השניים לתחנת דלק כדי לתדלק את האופנוע עליו הם נמלטים. בכניסה לתחנת הדלק מוצגים השלטים "GIT OFF HERE" (שיבוש מכוון של "get off", שמשמעותו בסלנג היא אורגזמה) ו־"Fill Her Up" (בסלנג: חדירה של פין הזכר לנרתיק הנקבה). מעט אחר כך, דמותה המונפשת של לאופר מצביעה על שלט עליו כתוב "שירות עצמי" ("Self Service", המרמז לאוננות). לאחר שהיא נתפסת על ידי רשויות החוק, היא שרה שהיא לא "יכולה להפסיק להתעסק עם אזור הסכנה". אד גרילס ביים את הווידאו קליפ. מרק מארק עיצב את הדמויות המונפשות בקטע המונפש בקליפ, תוך שג'רי ליברמן מחברת ההפקות "NYC's Jerry Lieberman Productions" הפיק וביים אותו. מארק גם עיצב את עטיפת גרסת 12 אינץ' האמריקאית של הסינגל. הקליפ היה מועמד לפרס בטקס פרסי הווידאו קליפים של MTV שהתקיים בשנת 1985 בקטגוריית "הקליפ הנשי הטוב ביותר", אך הפסיד לשירה של טינה טרנר "What's Love Got to Do with It"‏. סינגל 7 אינץ', ארצות הברית/בריטניה "She Bop"‏ – 3:47 "Witness"‏ – 3:40 סינגל 12 אינץ', ארצות הברית She Bop" (Special Dance Mix)"‏ – 6:16 She Bop" (Instrumental)"‏ – 6:30 סינגל 12 אינץ', בריטניה She Bop" (Special Dance Mix)"‏ – 6:16 She Bop" (Instrumental)"‏ – 5:20 (מוצהר) "Witness"‏ – 3:40 גרסת אלבום – 3:42 גרסת סינגל – 3:47 (סינגל 7 אינץ') מיקס דאנס מיוחד – 6:27 (סינגל 12 אינץ') גרסה כלית – 5:21 (סינגל 12 אינץ') גרסת וידאו קליפ – 4:35 (סינגל 7 אינץ' פיליפינים) חי ב־Le Zénith (אנ') (הוקלט ב־1987) – 5:12 (מהסינגל "Heading West" (אנ') שיצא בבריטניה – גרסאות תקליטור ו־12 אינץ') חי ב־Irvine Meadows (אנ') (הוקלט ב־1983) – 5:20 (מההוצאה המחודשת של She's So Unusual ב־2000, בפורמט תקליטור) גרסת "The Body Acoustic" – ‏4:16 (מ־The Body Acoustic) חי מהופעה בסיבוב ההופעות "True Colors" (אנ') (הוקלט ב־2008) – 3:46 (מהמיני אלבום True Colors Live 2008‏) חי ב־Warehouse שבממפיס – 4:04 (מ־To Memphis, with Love, ‏2011) חי (Front and Center Presents) – 3:59 (מ־Front and Center Presents Cyndi Lauper, ‏2014) מידע על היצירה "She Bop" באתר מיוזיק בריינז מילות השיר "She Bop" באתר Genius גרסאות נוספות ל"She Bop" באתר SecondHandSongs סרטון השיר "She Bop" באתר יוטיוב לאופר סיפרה שבתחילה נשקל מגזין "פלייגירל", אך הוא היה "משעמם" מדי, ולכן הוחלט לעשות שימוש ב"בלובוי". שנות שיא הצלחתה של לאופר, שנות ה־80 של המאה ה־20, חפפו לשנות השיא של ההיאבקות המקצועית. ללאופר היה חלק בפרסום איגוד WWE בתחילת דרכו, והיה לה קשר אישי למתאבקים אלבאנו וריכטר. Erica Banas, ‏Cyndi Lauper Pays Tribute to Controversial Single ‘She Bop’, באתר 957benfm.com, ‏8 ביולי 2021, בדיקה אחרונה ב־16 במאי 2022 Caneron Macdonald, ‏Treating Dandruff by Decapitation, באתר archive.ph, ‏23 בינואר 2006, בדיקה אחרונה ב־15 במאי 2022 ‏Cyndi Lauper Biography, באתר ארכיון האינטרנט, אורכב מהמקור ב־29 באוגוסט 2009, בדיקה אחרונה ב־15 במאי 2022 ‏"She Bop" מאת סינדי לאופר, באתר Songfacts, בדיקה אחרונה ב־5 במאי 2022 James E. Perone, Listen to New Wave Rock! Exploring a Musical Genre, ABC-CLIO, 2018, עמ' 96, ISBN 978-1-4408-5969-4 ‏Cyndi Lauper's 'She Bop' Was Inspired By Gay Porn Magazine Blueboy, באתר huffpost.com, ‏2 בפברואר 2016, בדיקה אחרונה ב־16 במאי 2022 ‏Cyndi Lauper - The Story Behind "She Bop" (Pt. 2), באתר יוטיוב, 16 ביוני 2014, בדיקה אחרונה ב־15 במאי 2022 ‏Cyndi Lauper - The Story Behind "She Bop" (Pt. 1), באתר יוטיוב, 23 באפריל 2014, בדיקה אחרונה ב־15 במאי 2022 ‏"She Bop" בדיסקוגס, באתר Discogs, בדיקה אחרונה ב־5 במאי 2022 Mark Jenkins, ‏Cyndi Lauper - The Body Acoustic, באתר וושינגטון פוסט, 16 בדצמבר 2005, בדיקה אחרונה ב־5 במאי 2022 בילבורד הוט 100 – שבוע ה־21 ביולי 1984, באתר בילבורד, בדיקה אחרונה ב־15 במאי 2022 היסטוריית סינדי לאופר במצעד בילבורד הוט 100, באתר בילבורד, בדיקה אחרונה ב־15 במאי 2022 Gary Trust, ‏Ke$ha ‘Takes Off’ with Fourth Top 10 from Debut Album, באתר בילבורד, 9 במרץ 2010, בדיקה אחרונה ב־15 במאי 2022 בילבורד 15 בספטמבר 1984, באתר בילבורד, ניו יורק, עמ' 45, בדיקה אחרונה ב־15 במאי 2022 בילבורד כרך 96 מס' 51, 22 בדצמבר 1984 עמ' TA-19 ‏(63 בקובץ ה־PDF), באתר americanradiohistory.com, בדיקה אחרונה ב־15 במאי 2022 הסמכת זהב בארצות הברית, באתר RIAA, בדיקה אחרונה ב־15 במאי 2022 James Sweetnam, ‏WHY LANCE STORM DOESN’T WANT CYNDI LAUPER IN THE WWE CELEBRITY HALL OF FAME, באתר sporf.com, ‏23 בפברואר 2022, בדיקה אחרונה ב־9 במאי 2022 וונדי ריכטר מוכנסת להיכל התהילה של WWE (על הקשר המיוחד עם סינדי לאופר, בפתיחת דבריה), באתר יוטיוב, 13 במאי 2010, בדיקה אחרונה ב־9 במאי 2022 היכל התהילה של WWE: וונדי ריכטר וסינדי לאופר, באתר יוטיוב, 13 במאי 2010, בדיקה אחרונה ב־9 במאי 2022 משמעות get off בווידאו קליפ, באתר Urban Dictionary, ‏7 בנובמבר 2021, בדיקה אחרונה ב־10 במאי 2022 משמעות fill her up בווידאו קליפ, באתר Urban Dictionary, ‏3 בפברואר 2009, בדיקה אחרונה ב־10 במאי 2022 Valerie Troutman, ‏ Music Video of the Day: She Bop by Cyndi Lauper (1984, dir. Edd Griles), באתר unobtainium13.com, ‏31 במאי 2017, בדיקה אחרונה ב־5 במאי 2022 Ed Liu, ‏Toonzone Goes "MAD" Interviewing Kevin Shinick and Mark Marek, באתר animesuperhero.com, ‏6 בספטמבר 2010, בדיקה אחרונה ב־8 במאי 2022 ‏Celebrity Beat, מגזין JET, הוצאת Johnson Publishing Company, גיליון 30 בספטמבר 1985, עמ' 53, באתר גוגל ספרים, בדיקה אחרונה ב־11 במאי 2022 She Bop – הערות אלבום סינגל 7 אינץ' בריטניה, פורטרט רקורדס, 1984, 37-04516 She Bop – הערות אלבום סינגל 7 אינץ' ארצות הברית, פורטרט רקורדס, 1984, ‏ A 4620 She Bop – הערות אלבום סינגל 12 אינץ' ארצות הברית, פורטרט רקורדס, 1984, ‏4R9 05011 She Bop – הערות אלבום סינגל 12 אינץ' בריטניה, פורטרט רקורדס, 1984, ‏TA 4620 המיני אלבום True Colors Live 2008, באתר Discogs, בדיקה אחרונה ב־12 במאי 2022 J. D. Reager, ‏On the Scene: Cyndi Lauper at the Warehouse, באתר memphisflyer.com ‏3 בדצמבר 2010, בדיקה אחרונה ב־12 במאי 2022 ‏ To Memphis, with Love", באתר Discogs, בדיקה אחרונה ב־12 במאי 2022 ‏ Front And Center", באתר Discogs, בדיקה אחרונה ב־13 במאי 2022 ‏BMI Congratulates its 2015 Songwriters Hall of Fame Inductees and Honorees, באתר פרסי BMI, 30 ביוני 2015, בדיקה אחרונה ב־15 במאי 2022 בילבורד כרך 97 מס' 28, 13 ביולי 1985, באתר גוגל ספרים המצעד האוסטרי, באתר austriancharts.at, בדיקה אחרונה ב־13 במאי 2022 David Kent, Australian Chart Book: 1970-1992, St Ives, New South Wales: Kent Music Report, 1993, עמ' 173, ISBN 0-646-11917-6 הערה: Kent Report Chart (אנ') יצא תחת רישיון איגוד תעשיית ההקלטות האוסטרלי בין 1983 ו־19 ביוני 1988 מצעד מגזין Cash Box – שבוע שנגמר ב־29 בספטמבר 1984, באתר ארכיון האינטרנט, אורכב מהמקור (Cashbox (magazine)), ב־1 באוקטובר 2012, בדיקה אחרונה ב־15 במאי 2022 מצעד הסינגלים הבריטי – הוצאה ראשונה – 9 בספטמבר 1984 – 15 בספטמבר 1984, באתר חברת המצעדים הרשמית, בדיקה אחרונה ב־15 במאי 2022 המצעד הגרמני, באתר offiziellecharts.de, בדיקה אחרונה ב־13 במאי 2022 המצעד הדרום אפריקאי, באתר rock.co.za, בדיקה אחרונה ב־15 במאי 2022 המצעד ההולנדי, שבוע 42, ‏1984, באתר dutchcharts.nl, בדיקה אחרונה ב־14 במאי 2022 המצעד הלועזי השבועי של רשת ג' מתאריך 23 בספטמבר 1984, באתר pizmonet.co.il, בדיקה אחרונה ב־13 במאי 2022 המצעד הניו זילנדי, באתר charts.nz, בדיקה אחרונה ב־14 במאי 2022 המצעד הבלגי (פלנדריה), באתר www.ultratop.be, בדיקה אחרונה ב־13 במאי 2022 המצעד הקנדי, מגזין RPM גיליון 8602, ‏22 בספטמבר 1984, באתר הספרייה והארכיון הלאומי של קנדה, בדיקה אחרונה ב־13 במאי 2022 המצעד השווייצרי, באתר swisscharts.com, בדיקה אחרונה ב־14 במאי 2022 המצעד הצרפתי, באתר lescharts.com, בדיקה אחרונה ב־13 במאי 2022 המצעד האוסטרי השנתי Jahreshitparade Singles 1984, באתר austriancharts.at, בדיקה אחרונה ב־15 במאי 2022 המצעד האוסטרלי השנתי – Kent Music Report מס' 548 – 31 בדצמבר 1984 – ‏National Top 100 Singles for 1984, באתר imgur.com, בדיקה אחרונה ב־15 במאי 2022 המצעד השנתי של Cash Box, ‏ - Top 100 Pop Singles The CASH BOX Year-End Charts: 1984, באתר ארכיון האינטרנט, 29 בדצמבר 1984, אורכב מה מקור ב־30 בספטמבר 2012, בדיקה אחרונה ב־15 במאי 2022 המצעד הקנדי השנתי של מגזין RPM גיליון 9638, ‏5 בינואר 1985, באתר הספרייה והארכיון הלאומי של קנדה, בדיקה אחרונה ב־15 במאי 2022 הסמכת זהב בקנדה, באתר Music Canada, בדיקה אחרונה ב־15 במאי 2022